rejauldu/bengali-wikipedia huggingface dataset:
মোহাম্মদ জাকারিয়া ( ২২ ফেব্রুয়ারি,১৯২৩ - ৪ এপ্রিল,১৯৯৩) শক্তিমান বাঙালি অভিনেতা ও টেলিভিশন প্রযোজক।অঞ্জলি বসু সম্পাদিত, সংসদ বাঙালি চরিতাভিধান, দ্বিতীয়  খণ্ড, সাহিত্য সংসদ, কলকাতা, জানুয়ারি,২০১৯ পৃষ্ঠা ৩২৪,    জন্ম  তিনি ১৯২৩ সালের ২২শে ফেব্রুয়ারি পশ্চিমবঙ্গের  বীরভূম জেলার সেকেড্ডা গ্রামে জন্মগ্রহণ করেন। পিতা মোহাম্মদ আলি।   শিক্ষা জীবন  শৈশব থেকেই তিনি কুরআন তিলাওয়াত শিখেছিলেন। জন্ম স্থানের একটি মাদ্রাসায় ষষ্ঠ শ্রেণী পর্যন্ত লেখাপড়া করেন। পিতার ইচ্ছা ছিল তাঁকে তিনি কুরআনের হাফিজ করে তুলবেন। কিন্তু মায়ের ইচ্ছায় মল্লারপুর ইংরেজি স্কুল এ ভর্তি হন। পরে বীরভূম জেলার সিনিয়র বেণীমাধব ইন্সটিটিউশনে ভর্তি হয়ে সেখান থেকেই ম্যাট্রিক পাশ করেন। আই এ ক্লাসে ভর্তি হন হেতমপুর কলেজে।   কর্মজীবন  শিক্ষাজীবনের ইতি ঘটিয়ে রেজিস্ট্রার অব জয়েন্ট স্টক কোম্পানিতে চাকুরি গ্রহণ করেন। ওই অফিসের সহকর্মী অশোক মজুমদার ও অমর গাঙ্গুলির উৎসাহে শম্ভু মিত্রের সাথে তার যোগাযোগ ঘটে। শম্ভু মিত্র প্রযোজিত বিজন ভট্টাচার্যের "নবান্ন" নাটকে অভিনয়ের মাধ্যমে অভিনেতা হিসেবে আত্মপ্রকাশ করেন। তিনি বহুরূপী নামে একটি নতুন নাট্যসংস্থার গঠনেও সবিশেষ উদ্যোগী ভূমিকা পালন করেন। এই নাট্যদলের সঙ্গে তিনি দিল্লি ও ঢাকায় নাট্যসফরে  যান এবং এই নাট্যদলে অভিনয় করার মাধ্যমেই সমগ্র ভারতে খ্যাতি লাভ করেন। ১৯৬১ সালে তিনি কলিকাতার থিয়েটার সেন্টার নাট্যদলে অভিনেতা ও নাট্যশিক্ষক হিসেবে যোগ দেন। থিয়েটার সেন্টারে 'অঘটন আজও ঘটে' নাটকে তার অভিনয় দেখে তারাশঙ্কর বন্দ্যোপাধ্যায়  তাকে সোনার আংটি উপহার দেন। ১৯৬৪ সালে সাম্প্রদায়িক দাঙ্গার পর তিনি তৎকালীন পূর্ব পাকিস্তানে (অধুনা  বাংলাদেশে) চলে গিয়ে  জহির রায়হানের সঙ্গে চলচ্চিত্রে কাজ শুরু করেন। ১৯৬৬ সালের ডিসেম্বর মাসে তিনি ঢাকা টেলিভিশনের প্রযোজক হিসেবে যোগ দেন। ১৯৭২ সালে তিনি যোগ দেন দেশের বিখ্যাত নাট্যগোষ্ঠী থিয়েটার-এ। এই দলটির প্রতিষ্ঠাতা সভাপতিও তিনি। ১৯৮১ সালে তিনি টেলিভিশনের সরকারি চাকরি থেকে অবসর গ্রহণ করেন।   অভিনীত নাটক   নবান্ন  অঘটন আজও ঘটে   রক্তকরবী  সুবচন নির্বাসনে  চারিদিকে যুদ্ধ   পায়ের আওয়াজ পাওয়া যায়। দুই বোন   সেনাপতি  ওথেলো  এখানে এখন  ম্যাকবেথ এখনও ক্রীতদাস    অভিনীত চলচ্চিত্র   পথিক  বাহানা  বেগানা  বেহুলা  পুরস্কার ও সম্মাননা   একুশে পদক (১৯৮১)  শিল্পকলা একাডেমী পুরস্কার  মুনীর চৌধুরী সম্মান পদক  টেনাশিসাস পুরস্কার  থিয়েটার নাট্যগোষ্ঠী তার স্মরণে ১৯৯৭ সালে ‘মোহাম্মদ জাকারিয়া স্মৃতিপদক’ প্রবর্তন করে   মৃত্যু  মোহাম্মদ জাকারিয়া ১৯৯৩ সালের ৪ঠা এপ্রিল প্রয়াত হন।  তথ্যসূত্র  বিষয়শ্রেণী:বাঙালি চলচ্চিত্র পরিচালক বিষয়শ্রেণী:১৯২৩-এ জন্ম বিষয়শ্রেণী:১৯৯৩-এ মৃত্যু বিষয়শ্রেণী:বাংলাদেশী চলচ্চিত্র পরিচালক বিষয়শ্রেণী:বাংলাদেশী চলচ্চিত্র অভিনেতা বিষয়শ্রেণী:একুশে পদক বিজয়ী
এম. মোকশেদ আলী ছিলেন একজন ভারতীয় রাজনীতিবিদ যিনি ভারতের বিপ্লবী কমিউনিস্ট পার্টির রাজনীতিবিদ।  আলী ১৯৬৯ সালের নির্বাচনে পশ্চিমবঙ্গ বিধানসভার শান্তিপুর আসন থেকে জয়লাভ করেন। আলী এবং অন্য আরসিপিআই বিধায়ক আনন্দী দাসকে ১৯৬৯ সালের জুলাই মাসে পার্টির সাধারণ সম্পাদক সুধীন কুমার "পার্টি-বিরোধী এবং ইউএফ -বিরোধী কার্যকলাপের" জন্য আরসিপিআই থেকে বহিষ্কার করেছিলেন। ১৯৭১ সালের পশ্চিমবঙ্গ বিধানসভা নির্বাচনে আলী শান্তিপুরে স্বতন্ত্র হিসেবে আরসিপিআই প্রার্থী বিমলানন্দ মুখোপাধ্যায়ের বিরুদ্ধে প্রতিদ্বন্দ্বিতা করেছিলেন।Election Commission of India. STATISTICAL REPORT ON GENERAL ELECTION, 1971 TO THE LEGISLATIVE ASSEMBLY OF WEST BENGAL তিনি ৩,৭৪৪ ভোট (৮.৮৪%) নিয়ে তৃতীয় স্থানে রয়েছেন।   তথ্যসূত্র   বিষয়শ্রেণী:পশ্চিমবঙ্গ বিধানসভার সদস্য ১৯৬৯-১৯৭১ বিষয়শ্রেণী:ভারতের বিপ্লবী কমিউনিস্ট পার্টির রাজনীতিবিদ
ফিলিপ বেইনব্রিজ (জন্ম: ১৬ এপ্রিল, ১৯৫৮) স্টোক—অন—ট্রেন্টের স্নেড গ্রীন এলাকায় জন্মগ্রহণকারী বিখ্যাত ও সাবেক ইংরেজ প্রথম-শ্রেণীর ক্রিকেট তারকা। ঘরোয়া প্রথম-শ্রেণীর ইংরেজ কাউন্টি ক্রিকেটে গ্লুচেস্টারশায়ার ও ডারহামের প্রতিনিধিত্ব করেছেন তিনি। দলে তিনি মূলতঃ ডানহাতি মাঝারিসারির ব্যাটসম্যান হিসেবে খেলতেন। এছাড়াও ডানহাতি মিডিয়াম পেস বোলিং করতেন ফিল বেইনব্রিজ।   প্রথম-শ্রেণীর ক্রিকেটে অংশগ্রহণ  ১৯৮০-এর দশকে গ্লুচেস্টারশায়ারের পক্ষে খেলেছেন ও অত্যন্ত গুরুত্বপূর্ণ সদস্যের মর্যাদা লাভ করেন। সচরাচর ৫ কিংবা ৬ নম্বরে ব্যাটিংয়ে নামতেন তিনি। ১৯৭৭ সালে গ্লুচেস্টারশায়ারে যোগ দেন। এরপর ১৯৮১ সালে দলের নিয়মিত সদস্যের মর্যাদা পান। ঐ মৌসুমে প্রথমবারের মতো সহস্রাধিক রানের কোঠা অতিক্রমণে সবিশেষ দক্ষতা প্রদর্শন করেন। ইনিংস প্রতি ৪০ ঊর্ধ্ব রান সংগ্রহের পাশাপাশি ২৪টি প্রথম-শ্রেণীর সেঞ্চুরির সন্ধান পান। সর্বমোট নয়বার সহস্রাধিক রান করার ন্যায় কৃতিত্বের দাবীদার হন তিনি।  পরবর্তী তিন মৌসুমেও এ ধারা অব্যাহত রাখেন তিনি। কিন্তু, ১৯৮৫ সালে ব্যাটিংয়ের অবস্থান পরিবর্তন করে বেশ সফলতা পান। ইনিংস প্রতি ৫৬.৬৮ গড়ে ১,৬৪৪ রান তুলেন। এ পর্যায়ে দলকে নিচেরসারি থেকে কাউন্টি চ্যাম্পিয়নশীপের শিরোপা জয়ের দিকে ধাবিত করতে প্রভূতঃ ভূমিকা পালন করেন।  ঘরোয়া ক্রিকেটে অনবদ্য ভূমিকা রাখার কারণে ১৯৮৬ সালে উইজডেন কর্তৃক অন্যতম বর্ষসেরা ক্রিকেটার হিসেবে মনোনীত হন তিনি। এ সময় তাকে টেস্টের সম্ভাব্য খেলোয়াড় হিসেবে থাকার কথা ভাবা হচ্ছিল।  ১৯৮৭ সাল থেকে তার খেলার ধার অনেকাংশেই ম্রিয়মান হতে থাকে ও টেস্ট আঙ্গিনায় অতিরিক্ত খেলোয়াড় হিসেবে তাকে রাখা হয়। আর কখনো পূর্বেকার ন্যায় ক্রীড়াশৈলী প্রদর্শনে ব্যর্থ হন। এরপর আরও চার বছর ক্রিকেট খেলেন তিনি। ১৯৯০ সালে গ্লুচেস্টারশায়ার থেকে অবসর নেন ফিল বেইনব্রিজ। ব্যবসায়ের জগতে ধাবিত হন তিনি।   ডারহামে স্থানান্তর  ১৯৯০ সালের পর ডারহামে চলে যান। প্রথম-শ্রেণীর কাউন্টি দল ডারহামের উন্নয়নে বিপণন কর্মের সাথে জড়িত হন। দলটিকে ১৯৯২ সালে প্রথম-শ্রেণীর মর্যাদা লাভে যথোপযুক্ত ভূমিকা রাখেন তিনি।  ১৯৯১ মৌসুমের পুরোটা সময় খেলার বাইরে ছিলেন। তবে, ডারহামের প্রথম-শ্রেণীর খেলায় যুক্ত হবার প্রথম দুই মৌসুমের অধিকাংশ খেলায় অংশ নিয়েছিলেন। ১৯৯৩ সালে ব্যাটিং ও বোলিং - উভয় বিভাগেই শীর্ষে ছিলেন। দুই বছর বেশ ভালো ক্রীড়াশৈলী উপহার দেন। ১৯৯৪ সালে দলের অধিনায়কের দায়িত্বভার তার কাঁধে বর্তায়। দলটি ১৬তম স্থান দখল করে। এটিই দলের প্রথমবারের মতো সর্বনিম্ন স্থানে আরোহণ ছিল না। আবারো তার খেলার মান নিচেরদিকে চলে যেতে থাকে। বেইনব্রিজকে ১৯৯৫ সালে অধিনায়ক হিসেবে পদত্যাগ করতে হয়েছিল। পরের বছরই ১৯৯৬ সালে প্রথম-শ্রেণীর ক্রিকেট থেকে চূড়ান্তভাবে অবসর নেন ফিল বেইনব্রিজ।   তথ্যসূত্র    বহিঃসংযোগ       বিষয়শ্রেণী:১৯৫৮-এ জন্ম বিষয়শ্রেণী:জীবিত ব্যক্তি বিষয়শ্রেণী:ইংরেজ ক্রিকেটার বিষয়শ্রেণী:উইজডেন বর্ষসেরা ক্রিকেটার বিষয়শ্রেণী:গ্লুচেস্টারশায়ারের ক্রিকেটার বিষয়শ্রেণী:ডারহামের ক্রিকেটার বিষয়শ্রেণী:ডারহাম ক্রিকেট অধিনায়ক বিষয়শ্রেণী:মেরিলেবোন ক্রিকেট ক্লাবের ক্রিকেটার বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
মেইন হল সিগারেটের একটি মার্কা, বর্তমানে ব্রিটিশ আমেরিকান টোব্যাকোর মালিকানাধীন এবং এটির ডেনীয় সহযোগী সংস্থা হাউস অফ প্রিন্স দ্বারা উত্পাদিত। থাম্ব|223x223পিক্সেল| মেইন সিগারেটের পোলীয় প্যাক মেইন ২০০৪ সালে চালু করা হয়েছিল এবং এটি একটি তথাকথিত অ্যাকশন ফিল্টার সহ একটি সিগারেট, যা সাধারণ সিগারেট ফিল্টারগুলির তুলনায় ধোঁয়াকে অধিক পরিস্রাবণ করে। এই ধরনের ফিল্টার সিগারেটের ধোঁয়াকে কম বিপজ্জনক করে তোলে না, তবে প্রস্তুতকারকের মতে, এটি একটি "ভিন্ন ধূমপানের অভিজ্ঞতা" প্রদান করে। সিগারেট ৯.৩ সেমি লম্বা। মেইনে ব্যবহৃত তামাকের মিশ্রণে আমেরিকান মিশ্রণ থাকে।  মার্কাটি মূলত সুইডেনে বিক্রি হয়, কিন্তু অস্ট্রিয়া, পোল্যান্ড, হাঙ্গেরি, চেক প্রজাতন্ত্র, স্লোভাকিয়া, লাটভিয়া এবং লিথুয়ানিয়ায় বিক্রি হয়েছে বা এখনও হয়।     আরো দেখুন    তামাক ধূমপান   তথ্যসূত্র   বিষয়শ্রেণী:ব্রিটিশ অ্যামেরিকান টোব্যাকো মার্কা
কিছু দেশের একাধিক রাজধানী শহর আছে। কিছুক্ষেত্রে একটা শহরকে কোনো উদ্দেশ্যের জন্য রাজধানী এবং অন্যান্য শহরকে অন্যান্য উদ্দেশ্যের জন্য রাজধানী হিসাবে চিহ্নিত করা হয়েছে। আবার এমন দেশও আছে যাদের আইনে কেবল একটি রাজধানী শহর রয়েছে এবং অন্য কোনো শহর সরকারের পীঠস্থান হিসাবে আচরণ করছে।   বর্তমানে একাধিক রাজধানী আছে   দেশ রাজধানী বিবরণ  ম্বাবানে প্রশাসনিক রাজধানী লোবাম্বা বিধানিক রাজধানী ও রাজপ্রাসাদের স্থান  সান্তিয়াগো নির্বাহিক ও বিচারিক রাজধানী ভালপারাইসো বিধানিক রাজধানী  প্রাগদাপ্তরিক রাজধানী ব্র্‌নো বিচারিক রাজধানী  বার্লিন দাপ্তরিক রাজধানী কার্লসরুয়া বিচারিক রাজধানী  প্রিটোরিয়া প্রশাসনিক ও নির্বাহিক রাজধানী ব্লুমফন্টেইন বিচারিক রাজধানী কেপটাউন বিধানিক রাজধানী  আমস্টারডাম দাপ্তরিক রাজধানী দ্য হেগ প্রশাসনিক রাজধানী  সুক্রে সাংবিধানিক রাজধানী লা পাজ কার্যত বিধানিক ও নির্বাহিক রাজধানী  পোর্তো-নোভো দাপ্তরিক রাজধানী কতনু কার্যত প্রশাসনিক রাজধানী  কুয়ালালামপুর সাংবিধানিক ও বিধানিক রাজধানী, রাজপ্রাসাদের স্থান পুত্রজায়া প্রশাসনিক ও বিচারিক রাজধানী  কলম্বো নির্বাহিক ও বিচারিক রাজধানী শ্রী জয়বর্ধনপুর কোট্টে বিধানিক রাজধানী   আগে একাধিক রাজধানী ছিল   দেশ বছর রাজধানী বিবরণ১৮৭৩–১৯১৮ভিয়েনাবুদাপেস্ট  আফগানিস্তান ১৭৭৬–১৮১৮ কাবুল গ্রীষ্মকালীন রাজধানী পেশাওয়ার শীতকালীন রাজধানী  চীন প্রজাতন্ত্র ১৯৩৭–১৯৪৫ নানচিং  ছুংছিং   ১৯৪৫–১৯৯১ নানচিং দাপ্তরিক রাজধানী তাইপে সাময়িক রাজধানী, ১৯৯১ সাল থেকে একমাত্র রাজধানী  ১৯৪০ অসলো দাপ্তরিক রাজধানী হামার একদিনের সাময়িক বিধানিক রাজধানীKongens nei - 9. april  নেদারল্যান্ডস-ইন্দোনেশিয়া ইউনিয়ন ১৯৪৮–১৯৫৬ আমস্টারডাম নেদারল্যান্ডস রাজ্য জাকার্তা ইন্দোনেশিয়া যুক্তরাষ্ট্র  ১৯৪৮–১৯৭৬ কেজোন সিটি দাপ্তরিক রাজধানী ম্যানিলা কার্যত সরকারের পীঠস্থান ১৯০১–১৯৭৬ বাগিও গ্রীষ্মকালীন রাজধানী  ১৮৫৮–১৯৪৭ কলকাতা (১৮৫৮–১৯১১) শীতকালীন রাজধানী নয়াদিল্লি (১৯১১–১৯৪৭) শিমলা গ্রীষ্মকালীন রাজধানী  ১৯৪৭–১৯৭৫ ভিয়েনতিয়েন প্রশাসনিক রাজধানী লুয়াং প্রাবাং রাজকীয় রাজধানী  ১৯৫১–১৯৬৩ ত্রিপোলি লিবিয়া রাজ্যের দুটি দাপ্তরিক রাজধানী বেনগাজি  সার্বিয়া ও মন্টেনেগ্রো ২০০৩–২০০৬ বেলগ্রেড বিধানিক ও প্রশাসনিক রাজধানী পডগোরিকা বিচারিক রাজধানী   তথ্যসূত্র   একাধিক রাজধানী একাধিক
ডব্লিউসিএসপি-এফএম, যা সি-স্প্যান বেতার নামেও পরিচিত, ক্যাবল স্যাটেলাইট পাবলিক এফেয়ার্স নেটওয়ার্ক বা সি-স্প্যান (C-Span) কর্তৃক নিবন্ধিত ওয়াশিংটন, ডি.সি. এলাকার একটি বেতার সম্প্রচার কেন্দ্র। ১৯৯৭ সালের ৯ই অক্টোবর থেকে ডব্লিউসিএসপি, সি-স্প্যান এর বেতার কেন্দ্র হিসেবে প্রচার শুরু করে। এই বেতার কেন্দ্রটি ৯০.১ মেগাহার্টজে ২৪ ঘণ্টা অনুষ্ঠান প্রচার করে থাকে। এর স্টুডিওগুলি ক্যাপিটাল হিলের কাছে সি-স্প্যানের হেডকোয়ার্টারে অবস্থিত। ডব্লিউসিএসপি-এফএম এর বাইরে সি-স্প্যান এর বেতার অনুষ্ঠানসমূহ অনলাইনে c-span.org সাইটে এবং স্যাটেলাইট রেডিও'র এক্সএম চ্যানেল ৪৫৫ এ শোনা যায়। ডব্লিউসিএসপি-এফ এইচডি (ডিজিটাল) ফরম্যাটে প্রচার করে থাকে। জুলাই ২৮, ২০১০ থেকে সি-স্প্যান রেডিও যে কোন ফোন থেকে শোনা যাচ্ছে। (বাকি অংশ পড়ুন...)
প্রতিরোধ নিয়মপত্র প্রয়োগ ও গণহত্যার অপরাধ শাস্তি (দ্যা গাম্বিয়া ব. মায়ানমার), সামাজিকভাবে বলা হয়ে থাকে রোহিঙ্গা গণহত্যা মামলা, হলো গাম্বিয়া কর্তৃক প্রেরণকৃত আন্তর্জাতিক ন্যায়বিচার আদালত (আইসিজে) এ বর্তমানে চলমান একটি মামলা।   পদ্ধতিগত ইতিহাস  ১১ নভেম্বর ২০১৯ এ গাম্বিয়া আইসিজে তে মায়ানমার এর বিরুদ্ধে ৪৫ পৃষ্ঠার আবেদন করে মামলার সূচনা করে। আবেদনে বর্ণনা করা হয়েছে মায়ানমার রাখাইন রাজ্য বসবাসকৃত রোহিঙ্গাদের বিরুদ্ধে অঙ্গীকারবদ্ধ গণহত্যা, ধর্ষণ এবং তাদের জাতিগতভাবে নির্মূল করতে চেয়েছে, যেহেতু এটা অক্টোবর ২০১৬ গণহত্যা আইন লঙ্গণ করেছে। দ্য গার্ডিয়ান এ প্রকাশিত সংবাদ অনুসারে, প্রফেসর ফিলিপ স্যান্ডসকে গাম্বিয়ার পরামর্শক হিসেবে নিয়োগ দেওয়া হয়েছে। অন্যদিকে নেতা এবং মায়ানমার এর কেন্দ্রীয় কাউন্সিলর অং সান সূ চি মায়ানমারের আইন দলকে নেতৃত্য দিবে।  এছাড়াও গাম্বিয়ার পক্ষ থেকে শর্তাধিন ব্যবস্থা ইঙ্গিত করে একটি অনুরোধ জমা দেওয়া হয়েছে। আইসিজে ১০-১২ ডিসেম্বর ২০১৯ তারিখে মামলাটির শুনানির দিন নির্ধারণ করেছে, উল্লেখ্য দুই পক্ষই দুই বার সুযোগ পাবে তাদের তথ্য উপাত্ত উত্থাপন করার জন্য।  তথ্যসূত্র  বিষয়শ্রেণী:২০১৯ আন্তর্জাতিক সমন্ধ বিষয়শ্রেণী:আন্তর্জাতিক ন্যায়বিচার আদালত গণহত্যা মামলা বিষয়শ্রেণী:রোহিঙ্গা সংঘর্ষ বিষয়শ্রেণী:এশিয়ায় পরিকল্পিত গণহত্যা বিষয়শ্রেণী:রোহিঙ্গা গণহত্যা
অথবা  একজন হিন্দু সুখ অরূণ ও অন্তরীপের দেবী।এছাড়াও তিনি হিন্দু দেবতা বৃহস্পতির দ্বিতীয় পত্নী।পুরাণ অনুযায়ী তিনি চন্দ্রের  দ্বারা বুধ এর মাতা। পরিচিতি মধ্যযুগীয় পুরাণ মতে বৃহস্পতি তারাকে বিবাহ করেন , তারা চন্দ্রের দ্বারা অপহৃত হন। ও এক পুত্রের জন্ম দেন তার নাম বুধ। ব্রহ্মা চন্দ্রের উপর চাপ সৃষ্টি করেন তারাকে তার স্বামী বৃহস্পতির নিকট ফিরিয়ে দিতে বাধ্য করেন।  তথ্যসূত্র  বহিঃসংযোগ http://mythfolklore.net/india/encyclopedia/taraka.htm  বিষয়শ্রেণী:হিন্দু দেবী বিষয়শ্রেণী:হিন্দু পৌরাণিক দেবদেবী বিষয়শ্রেণী:শালাকাপুরুষ বিষয়শ্রেণী:মহাভারতের চরিত্র
স্বরূপ সন্ধান বাংলাদেশের প্রায় ছয় দশকের চলচ্চিত্রের ইতিহাস এবং সময়ের সঙ্গে সঙ্গে চলচ্চিত্রের ভাষা ও সংস্কৃতির পরিবর্তন নিয়ে নির্মিত নিরীক্ষাধর্মী চলচ্চিত্র। এর পরিচালক মুহাম্মদ সাজ্জাদ হোসেন ও আরাফাতুল কবির রিজভী।    ১৯৫৬ থেকে ২০১১ সাল পর্যন্ত দেশের চলচ্চিত্রের দীর্ঘ পথপরিক্রমার বিষয়ে নির্মাতারা নিজস্ব গবেষণার সঙ্গে তুলে ধরা হয়েছে চলচ্চিত্র অঙ্গনের কয়েক দশকের প্রতিনিধিত্বমূলক নির্মাতাদের বক্তব্য। চলচ্চিত্রের ইতিহাস ও ভাষা-সংস্কৃতির নানা দিক নিয়ে ১৯ জন চলচ্চিত্র নির্মাতার সাক্ষাৎকার স্থান পেয়েছে পর্যবেক্ষণমূলক এই চলচ্চিত্রে।  ‘বাংলাদেশের চলচ্চিত্রের স্বরূপ সন্ধান’ বা সংক্ষেপে ‘স্বরূপ সন্ধান’ নামের নিরীক্ষাধর্মী এই চলচ্চিত্রের দৈর্ঘ্য ২৪৭ মিনিট। চলচ্চিত্রটি সম্পাদনা করেছেন আবু সুফিয়ান। এতে সিনেমাটোগ্রাফার হিসেবে কাজ করেছেন কামরুজ্জামান ফিরোজ ও মুহাম্মদ সাজ্জাদ হোসেন।   নির্মাণ ইতিহাস  ‘স্বরূপ সন্ধান’-এর অন্যতম নির্মাতা মুহাম্মদ সাজ্জাদ হোসেন বলেছেন, ‘চলচ্চিত্রের ইতিহাস এবং এর নানা গতি-প্রকৃতি নিয়ে গবেষণা করতে গিয়ে আমরা দেখেছি, মূলত সামরিক শাসন ও গণতান্ত্রিক শাসনামলসহ নানা রাজনৈতিক পট-পরিবর্তনের সঙ্গে সঙ্গে পালটে গেছে চলচ্চিত্রের ভাষা ও সংস্কৃতির ধারা।’ তিনি জানান, পাকিস্তান আমল এবং স্বাধীন বাংলাদেশে চলচ্চিত্রের গতি-প্রকৃতিকে কয়েকটি পর্বে ভাগ করে এই সেই পর্বের চলচ্চিত্র ভাষা ও ধারাকে তুলে ধরা হয়েছে ‘স্বরূপ সন্ধান’-এ। বিভিন্ন সময়ে দেশের রাজনৈতিক-সাংস্কৃতিক আন্দোলন, সংগ্রাম এবং বিভিন্ন শাসনামলের সরাসরি প্রভাব পড়েছে সেই সময়ের চলচ্চিত্রে।ছয় দশকের চলচ্চিত্রের ‘স্বরূপ সন্ধান’  ‘স্বরূপ সন্ধান’ চলচ্চিত্রটিতে ইতিহাসক্রম অনুযায়ী উপস্থাপিত এই পর্বগুলো হলো— প্রতিবাদ পর্ব (১৯৫৬-৭০), প্রতিরোধ পর্ব (১৯৭১), আবেগ পর্ব (১৯৭২-৭৫), সম্ভাবনা পর্ব (১৯৭৬-৯৮), স্বপ্নভঙ্গ পর্ব (১৯৯৩-২০০৭) এবং বিনির্মাণ পর্ব (১৯৯৯-২০১১)।  স্বরূপ সন্ধানের জন্য বাংলাদেশের চলচ্চিত্র নিয়ে মতামত দিয়েছেন প্রয়াত পরিচালক সুভাষ দত্ত, আমজাদ হোসেন, চাষী নজরুল ইসলাম, নাসির উদ্দিন ইউসুফ, তানভীর মোকাম্মেল, মোরশেদুল ইসলাম, নারগিস আক্তার, কাজী হায়াৎ, ফৌজিয়া খানসহ  আরও অনেকে।    সংগীত  প্রযোজনা সংস্থা ‘অন্বেষা’র ব্যানারে নির্মিত প্রামাণ্যচিত্রটির সংগীত পরিচালনা করেছেন দিদারুল করিম ও রবিন্স চৌধুরী এবং গানে কণ্ঠ দিয়েছেন ভাগীরথ মালো।    নির্মাতা  চলচ্চিত্রে অন্যতম পরিচালক মুহাম্মদ সাজ্জাদ হোসেন দীর্ঘদিন ধরেই চলচ্চিত্রসহ দৃশ্যশিল্পের নানা মাধ্যম নিয়ে গবেষণা ও পাঠদান করেছেন। পেশাদার সাংবাদিকতায় কর্মরত ছিলেন একটি বেসরকারি টেলিভিশনের প্রধান আলোকচিত্রী হিসেবে। বর্তমানে ইউনিভার্সিটি অব লিবারেল আর্টসের মিডিয়া স্টাডিজ অ্যান্ড জার্নালিজমের ফ্যাকাল্টি সদস্য। অপর পরিচালক আরাফাতুল কবির রিজভী চলচ্চিত্র সংসদ আন্দোলনের একজন সক্রিয় কর্মী এবং চলচ্চিত্র নির্মাতা হিসেবে কাজ করছেন।   তথ্যসূত্র    বহিঃসংযোগ   অফিসিয়াল ওয়েবসাইট  চলচ্চিত্র দিবস উপলক্ষে 'স্বরূপ সন্ধান'   চলচ্চিত্র দিবসে চলচ্চিত্রের ‘স্বরূপ সন্ধান’    চলচ্চিত্র দিবসে ‘স্বরূপ সন্ধান’   চলচ্চিত্র দিবস উপলক্ষে মুক্তি পাচ্ছে ‘স্বরূপ সন্ধান’  জাতীয় চলচ্চিত্র দিবস উপলক্ষে মুক্তি পাচ্ছে 'স্বরূপ সন্ধান'    ছয় দশকের চলচ্চিত্রের ‘স্বরূপ সন্ধান’  বিষয়শ্রেণী:২০১৪-এর চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলা ভাষার চলচ্চিত্র
ইসলামপুর পৌরসভা বাংলাদেশের ময়মনসিংহ বিভাগের জামালপুর জেলার ইসলামপুর উপজেলার অন্তর্গত একটি পৌরসভা।   ইতিহাস  ইসলামপুর পৌরসভা ১৯৯৮ সালে স্থাপিত হয়।   আয়তন ও জনসংখ্যা  আয়তন ১৪.৭১ বর্গ কিমি। মোট জনসংখ্যা ৩৫৪২৭ জন।   শিক্ষা  শিক্ষার হার :  শিক্ষা প্রতিষ্ঠান   জনপ্রতিনিধি  বর্তমান মেয়র- আবদুল কাদের শেখ +সাবেক মেয়রগণের তালিকাক্রমিকনামমেয়াদকাল১২৩   তথ্যসূত্র   বিষয়শ্রেণী:জামালপুর জেলার পৌরসভা বিষয়শ্রেণী:১৯৯৮-এ বাংলাদেশে প্রতিষ্ঠিত
দিনেশ মোঙ্গিয়া (; ; জন্ম: ১৭ এপ্রিল ১৯৭৭) হলেন একজন প্রাক্তন ভারতীয় ক্রিকেটার এবং রাজনীতিবিদ। মোঙ্গিয়া ভারতের হয়ে সীমিত ওভারের আন্তর্জাতিকে অংশগ্রহণ করেছেন।  ঘরোয়া ক্রিকেট ঘরোয়া ক্রিকেটে মোঙ্গিয়া ৫০-এর কম গড়ে ৮,১০০ রান করেছেনন এবং তার সর্বোচ্চ রান অপরাজিত ৩০৮ রান।  ২০০৪ সালে স্টুয়ার্ট ল আহত হলে বিদেশী খেলোয়াড় হিসেবে ল্যাঙ্কাশায়ারের সাথে চুক্তিবদ্ধ হয়েছিলেন। ২০০৫ সালে লিসেস্টারশায়ার কর্তৃক পূর্ণ-সময়ের চুক্তিতে তাকে চুক্তিবদ্ধ করা হয়েছিল।  মোঙ্গিয়া ল্যাসিংস বিশ্ব একাদশ দলের হয়ে খেলেছেন। তিনি বর্তমানে বিলুপ্ত হওয়া ইন্ডিয়ান ক্রিকেট লিগের চণ্ডীগড় লায়ন্সের হয়েও খেলেছেন।  প্রথম ভারতীয় টি২০ খেলোয়াড় মোঙ্গিয়াই প্রথম ভারতীয় ক্রিকেটার, যিনি টি-২০ ম্যাচ খেলেছেন। ২০০৪ সালে তিনি ল্যাঙ্কাশায়ারের হয়ে খেলেছেন।  আন্তর্জাতিক ক্রিকেট ২০০১ সালে অস্ট্রেলিয়ার বিপক্ষে মোঙ্গিয়ার ওডিআই অভিষেক হয়েছে, তবে তার পঞ্চম ম্যাচে তিনি ইংল্যান্ডের বিপক্ষে তার প্রথম অর্ধ-শতক (৭৫ বলে ৭১) করেছেন। অভিষেকের প্রায় এক বছর পর ২০০২ সালে তিনি তার প্রথম ও একমাত্র সেঞ্চুরি (জিম্বাবুয়ের বিপক্ষে মাত্র ১৪৭ বলে অপরাজিত ১৫৯) তুলে নিয়ে ম্যান অব দ্য ম্যাচের পুরস্কার লাভ করেছেন। ঐ সফরে তিনি ম্যান অব দ্য সিরিজ নির্বাচিত হয়েছিলেন।  তিনি ২০০৩ ক্রিকেট বিশ্বকাপ দলে ফিরে ডাক পেয়েছিলেন, যেখানে ভারত অস্ট্রেলিয়ার বিপক্ষে ফাইনালে পরাজিত হয়েছিলেন। কিন্তু একের পর এক নিম্নমানের পারফরম্যান্সের পর ২০০৫ সালের এপ্রিলে তাকে ভারতীয় দল থেকে বাদ দেওয়া হয়।  ২০০৬ সালে শ্রীলঙ্কায় ত্রিদেশীয় সিরিজের জন্য তিনি আবার ভারতীয় দলে ডাক পেয়েছিলেন। তবে, কলম্বোতে একটি বোমা বিস্ফোরণের কারণে এবং অবিরাম বৃষ্টির কারণে তৃতীয় দল দক্ষিণ আফ্রিকা থেকে সরে যাওয়ার কারণে প্রতিযোগিতাটি প্রভাবিত হয়েছিল। এর পরিবর্তে, মোঙ্গিয়া ২০০৬ সালের সেপ্টেম্বর মাসে মালয়েশিয়ায় অস্ট্রেলিয়া ও ওয়েস্ট ইন্ডিজের বিরুদ্ধে ত্রিদেশীয় সিরিজে সুযোগ পেয়েছিলেন, যেখানে তিনি অস্ট্রেলিয়ার বিরুদ্ধে গ্রুপ পর্বের শেষ খেলায় অপরাজিত ৬৮ রান করেছিলেন, যদিও ভারত খেলাটি হেরে গিয়েছিল এবং ফাইনালে পৌঁছাতে পারেনি।  রাজনীতি ২০২২ পাঞ্জাব বিধানসভা নির্বাচনের পূর্বে ২০২১ সালের ডিসেম্বর মাসে মোঙ্গিয়া ভারতীয় জনতা পার্টিতে যোগডান করেছেন।  তথ্যসূত্র  বহিঃসংযোগ    বিষয়শ্রেণী:১৯৭৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় ক্রিকেটার বিষয়শ্রেণী:ভারতের একদিনের আন্তর্জাতিক ক্রিকেটার বিষয়শ্রেণী:ল্যাঙ্কাশায়ারের ক্রিকেটার বিষয়শ্রেণী:স্টাফোর্ডশায়ারের ক্রিকেটার বিষয়শ্রেণী:ইন্ডিয়া ব্লুয়ের ক্রিকেটার বিষয়শ্রেণী:ভারতের টুয়েন্টি২০ আন্তর্জাতিক ক্রিকেটার বিষয়শ্রেণী:লিচেস্টারশায়ারের ক্রিকেটার বিষয়শ্রেণী:উত্তরাঞ্চলের ক্রিকেটার বিষয়শ্রেণী:পাঞ্জাবের (ভারত) ক্রিকেটার বিষয়শ্রেণী:পাঞ্জাবের ভারতীয় জনতা পার্টির রাজনীতিবিদ বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ
মনতলা রেলওয়ে স্টেশন বাংলাদেশের সিলেট বিভাগের হবিগঞ্জ জেলার মাধবপুর উপজেলায় অবস্থিত একটি রেলওয়ে স্টেশন।  ইতিহাস ১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং ১৮৯৬ সালে কুমিল্লা-আখাউড়া-শাহবাজপুর রেলপথ স্থাপন করা হয়। এসময় কুমিল্লা-আখাউড়া-শাহবাজপুর  লাইনের স্টেশন হিসেবে মনতলা রেলওয়ে স্টেশন তৈরি করা হয়।  পরিষেবা মনতলা রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো: পাহাড়িকা এক্সপ্রেস পারাবত এক্সপ্রেস উদয়ন এক্সপ্রেস জয়ন্তিকা এক্সপ্রেস (যাত্রাবিরতি করে) উপবন এক্সপ্রেস কালনী এক্সপ্রেস সুরমা এক্সপ্রেস জালালাবাদ এক্সপ্রেস কুশিয়ারা এক্সপ্রেস সিলেট কমিউটার (বন্ধ)।   তথ্যসূত্র   বিষয়শ্রেণী:হবিগঞ্জ জেলার রেলওয়ে স্টেশন
আফগানিস্তান সম্পর্কিত পাতাগুলিঃ  আফগানিস্তানের স্বাধীনতা দিবস  আফগানিস্তান–বাংলাদেশ সম্পর্ক  আফগানি (জাতিসত্তা)  আফগানি রন্ধনশৈলী  আফগান কন্যা  আফগান বিদ্রোহ (১৭৪৫–১৭৪৮)  আফগান শরণার্থী  আফগানিস্তান  আফগানিস্তান-বাংলাদেশ সম্পর্ক  আফগানিস্তান আমিরাত  আফগানিস্তান ইসলামি রাষ্ট্র  আফগানিস্তান এর শিক্ষাব্যবস্থা  আফগানিস্তান ক্রিকেট বোর্ড  আফগানিস্তান গণতান্ত্রিক প্রজাতন্ত্র  আফগানিস্তান জাতীয় অনূর্ধ্ব-১৯ ক্রিকেট দল  আফগানিস্তান জাতীয় ক্রিকেট দল  আফগানিস্তান জাতীয় ফুটবল দল  আফগানিস্তান প্রজাতন্ত্র  আফগানিস্তান প্রজাতন্ত্র (১৯৮৭–১৯৯২)  আফগানিস্তান ফুটবল ফেডারেশন  আফগানিস্তান মান সময়  আফগানিস্তান রাজতন্ত্র  আফগানিস্তান হ্যান্ডবল ফেডারেশন  আফগানিস্তানে বৌদ্ধধর্ম  আফগানিস্তানের অর্থনীতি  আফগানিস্তানের আমির  আফগানিস্তানের ইতিহাস  আফগানিস্তানের ইসলামী আমিরাত  আফগানিস্তানের জাতীয় পতাকা  আফগানিস্তানের জেলাসমূহ  আফগানিস্তানের পরিবহন ব্যবস্থা  আফগানিস্তানের পর্যটন  আফগানিস্তানের প্রদেশ  আফগানিস্তানের প্রশাসনিক অঞ্চল  আফগানিস্তানের বর্ষপঞ্জী  আফগানিস্তানের বাদশাহ  আফগানিস্তানের বাদশাহদের তালিকা  আফগানিস্তানের বিশ্ব ঐতিহ্যবাহী স্থানের তালিকা  আফগানিস্তানের ভাষা  আফগানিস্তানের ভিসা নীতি  আফগানিস্তানের ভূগোল  আফগানিস্তানের রাষ্ট্রপতিদের তালিকা  আফগানিস্তানের শিক্ষাব্যবস্থা  আফগানিস্তানের সঙ্গীত  বিষয়শ্রেণী:ভাষা ও জাতীয়তা সম্পর্কিত দ্ব্যর্থতানিরসণ পাতা বিষয়শ্রেণী:আফগান ব্যক্তি
নেপালচন্দ্র সূত্রধর (ডিসেম্বর ১০, ১৯৪০ - নভেম্বর ১, ২০২৩) ছিলেন একজন প্রখ্যাত ভারতীয় বাঙালি মুখোশ এবং  ছৌ-নৃত্য শিল্পী। তার শিল্পকর্মে কুশলতার জন্য ভারত সরকার ২০২৪ খ্রিস্টাব্দে দেশের সর্বোচ্চ চতুর্থ বেসামরিক  মরণোত্তর পদ্মশ্রী পুরস্কারে ভূষিত করে।   জীবনী নেপাল সূত্রধরের জন্ম ১৯৪০ খ্রিস্টাব্দের ১০ ডিসেম্বর  ব্রিটিশ ভারতের অধুনা  পশ্চিমবঙ্গের পুরুলিয়া জেলার বাঘমুণ্ডি  সমষ্টি উন্নয়ন ব্লকের মুখোশের জন্য বিখ্যাত চড়িদা গ্রামে। পিতা যোগিন্দর সূত্রধর ও মাতা সুচিত্রা দেবী। ছৌ নাচের মুখোশ তৈরি তাদের পারিবারিক পেশা। তার পিতামহ শ্রীনাথ সূত্রধর ছিলেন পদ্মশ্রী পুরস্কারে ভূষিত  ছৌ নৃত্য শিল্পী  গম্ভীর সিং মুড়ার পিতা জিপা সিং এর ঘনিষ্ঠ। নেপাল তার মার সুচিত্রা দেবীর আগ্রহে আট বৎসর বয়সে প্রথমে তার পিতার কাছে ও পরে পিতামহের কাছে ছৌ নাচ শিখতে শুরু করেন। দশ বছর বয়সে তার পিতা মারা যান। মুখোশ তৈরির পারিবারিক পেশায় যুক্ত হয়ে তরুণ নেপাল দশ বৎসর  গম্ভীর সিং মুড়ার দলে ছিলেন। বাইশ বছর বয়সে নিজে মুখোশ তৈরির পাশাপাশি তার সন্তান, নাতি-নাতনি গ্রামের অন্যান্য যুবকদের প্রশিক্ষণ দেওয়া শুরু করেন। পুরুলিয়ায় তার জন্মস্থানের পাশাপাশি নানা গ্রামসহ মেদিনীপুর ও ঝাড়খণ্ড রাজ্যের নানা জায়গায় প্রায় ত্রিশ বছর কাটিয়ে সত্তরটিরও বেশি ছৌ নাচের দলকে প্রশিক্ষণ দিয়েছেন।   নেপাল তার শিল্পকর্মের প্রদর্শনের জন্য মার্কিন যুক্তরাষ্ট্র, স্কটল্যান্ড, স্পেন, নিউজিল্যান্ড সহ নানা দেশ ভ্রমণ করেন।  মার্কিন যুক্তরাষ্ট্রের মিউজিয়ামে যেমন শোভা পাচ্ছে তার তৈরি বাইশ ফুটের "রাম-লক্ষ্মণ-সীতা"  তেমনই অকল্যান্ডে সজ্জিত আছে তার হাতে গড়া পঁচিশ ফুটের রাবণের মূর্তি।   সম্মাননা নেপালচন্দ্র হরিয়ানায় সুরজকুণ্ড মেলায় হরিয়ানা সরকারের কালামণি পুরস্কার লাভ করেন। ২০২৪ খ্রিস্টাব্দে তার শিল্পকর্মে অবদানের জন্য মরণোত্তর পদ্মশ্রী পুরস্কার প্রদান করে।   পারিবারিক জীবন ও জীবনাবসান   নেপালচন্দ্র সূত্রধরের স্ত্রী সুন্দরা সূত্রধর এবং তাদের কন্যা কল্যাণী, পুত্র কাঞ্চন ও গৌতম কলেজে প্রশিক্ষিত হলেও পারিবারিক পেশায় যুক্ত। ২০২৩ খ্রিস্টাব্দে বেশ কিছুদিন তিনি হাঁপানিতে ভুগছিলেন, শেষে ১ নভেম্বর তিনি হৃদরোগে আক্রান্ত হয়ে পরলোক গমন করেন।   তথ্যসূত্র   বিষয়শ্রেণী:১৯৪০-এ জন্ম বিষয়শ্রেণী:২০২৩-এ মৃত্যু বিষয়শ্রেণী:পুরুলিয়া জেলার ব্যক্তি বিষয়শ্রেণী:পদ্মশ্রী প্রাপক বিষয়শ্রেণী:পশ্চিমবঙ্গের নৃত্যশিল্পী বিষয়শ্রেণী:ভারতীয় পুরুষ নৃত্যশিল্পী বিষয়শ্রেণী:শিল্পকলায় পদ্মশ্রী প্রাপক
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: দ্রুত অপসারণ করা হল।  আফতাবুজ্জামান (আলাপ) ১৮:৫৯, ১১ আগস্ট ২০১৯ (ইউটিসি) Rajbari Govt Girls High Schiol   – (অপসারণের প্রস্তাবনা দেখুনলগ দেখুন) () বিষয়বস্তু বাংলা নয় Mohaguru (আলাপ) ১৮:০৯, ১১ আগস্ট ২০১৯ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
ডেমোক্রেটিক লীগ বাংলাদেশের একটি রাজনৈতিক দল। ২২ সেপ্টেম্বর ১৯৭৬ সালে এটি সরকার কর্তৃক নিবন্ধন লাভ করে। ধর্মীয় মূল্যবোধ ও বাংলাদেশী জাতীয়তাবাদের ভিত্তিতে খন্দকার মোশতাক আহমেদের নেতৃত্বে গড়া দলটিতে অলি আহাদ যোগ দেন। কিন্তু মতবিরোধের কারণে খন্দকার মোস্তাককে বাদ দিয়ে আলাদাভাবে ডেমোক্রেটিক লীগ পুনঃগঠন করেন এবং দলটির সভাপতির দায়িত্ব পালন করেন। এরশাদ বিরোধী আন্দোলনে দলটি বিএনপি নেতৃত্বাধীন সাত দলীয় জোটের শরীক হয়। অলি আহাদের মৃত্যুর পর সাইফুদ্দিন মনি দলটির নেতৃত্ব দেন। সাইফুদ্দিন মনির মৃত্যুর পর খোকন চন্দ্র দাস  দলটির নেতৃত্ব দিচ্ছেন। দলটি ২০১২ সাল হতে বিএনপি নেতৃত্বাধীন বিশ দলীয় জোটের শরীক দল ছিল। পরবর্তীতে ২০২২ সালে বিশ দলীয় জোট বিলুপ্ত হলে দলটি জাতীয়তাবাদী সমমনা জোটের শরিক হয়।  তথ্যসূত্র  বিষয়শ্রেণী:বাংলাদেশের রাজনৈতিক দল